CELEX: 62015CN0177
Language: fi
Date: 2015-04-21 00:00:00
Title: Asia C-177/15: Ennakkoratkaisupyyntö, jonka Bundesgerichtshof (Saksa) on esittänyt 21.4.2015 – Nelsons GmbH v. Ayonnax Nutripharm GmbH ja Bachblütentreff Ltd

29.6.2015   
            
            
               FI
            
            
               Euroopan unionin virallinen lehti
            
            
               C 213/18
            
         Ennakkoratkaisupyyntö, jonka Bundesgerichtshof (Saksa) on esittänyt 21.4.2015 – Nelsons GmbH v. Ayonnax Nutripharm GmbH ja Bachblütentreff Ltd
   (Asia C-177/15)
   (2015/C 213/28)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittaja: Nelsons GmbH
   
      Vastapuolet: Ayonnax Nutripharm GmbH ja Bachblütentreff Ltd
   
      Ennakkoratkaisukysymykset
   
   
               1)
            
            
               Ovatko apteekeissa 10 tai 20 ml:n pipettipulloissa ja suihkeena myytävät, tislatuksi alkoholiksi merkityt nesteet, joiden alkoholipitoisuus on 27 tilavuusprosenttia, asetuksen (EY) N:o 1924/2006 (1) 4 artiklan 3 kohdassa tarkoitettuja juomia, jotka sisältävät yli 1,2 tilavuusprosenttia alkoholia, kun niiden pakkauksissa esitettyjen annostusohjeiden mukaan
               
                           a)
                        
                        
                           neljä tippaa nestettä lisätään lasilliseen vettä ja juodaan vähitellen päivän aikana, tai neljä tippaa nestettä nautitaan tarvittaessa laimentamattomana,
                        
                     
                           b)
                        
                        
                           suihkeena myytävää nestettä annostellaan kielelle kaksi suihkausta?
                        
                     
         
               2)
            
            
               Jos kysymyksiin 1 a ja b vastataan kieltävästi:
               Onko myös asetuksen (EY) N:o 1924/2006 10 artiklan 3 kohdassa tarkoitettujen yleisluontoista, täsmentämätöntä hyötyä koskevien viittausten perustuttava kyseisen asetuksen 5 artiklan 1 kohdan a alakohdassa ja 6 artiklan 1 kohdassa tarkoitettuun näyttöön?
            
         
               3)
            
            
               Sovelletaanko asetuksen (EY) N:o 1924/2006 28 artiklan 2 kohdan alkuosaa, jos kyseistä tuotetta ei ole markkinoitu tuotenimellään elintarvikkeena vaan lääkkeenä ennen 1.1.2005?
            
         
      (1)  Elintarvikkeita koskevista ravitsemus- ja terveysväitteistä 20.12.2006 annettu Euroopan parlamentin ja neuvoston asetus (EY) N:o 1924/2006 (EUVL L 404, s. 9) sellaisena kuin se on viimeksi muutettuna 8.11.2012 annetulla komission asetuksella (EU) N:o 1047/2012 (EUVL L 310, s. 36).